Täna õhtupoolikul selgitas Michal enda sõnavõttu niimoodi: "Mind liiga ei huvita Ivari Padari isik, kuid mulle on väga vastu, et poliittehnoloog Hannes Rumm nimetab Padarit seetõttu kõvaks töömeheks, et ta näeb halb välja. Et tal on särk kortsus, lips viltu ja pea sassis? Ma ei saa aru, millist eeskuju peaks minister oma lodeva olekuga andma?  Kui Eesti rahva probleemiks on südamehaigused ja meeste probleemiks ülekaalulisus ja ebatervislik elustiil, siis mis uhkuse allikas see olema peaks? Ja millist suurt töövõitu see tähistama peaks? See ei tohiks ometigi olla uhkuse allikas, isegi kui mingil põhjusel see nii on."